Longbeka kukolo

La Longbeka bronzokukolo (Chalcites megarhynchus, laŭ kio ankaŭ Grandbeka bronzokukolo) estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi apartenas al genro Chalcites aŭ bronzokukuloj, tio estas brunecaj kukoledoj kun metalaj briloj. Ĝi troviĝas en Aru-insuloj kaj Nov-Gvineo. Iliaj naturaj habitatoj estas subtropikaj kaj tropikaj malsekaj arbaroj de malaltaj teroj. Tiu specio estis iam metita en la genron Chrysococcyx.

 Aspekto 
La longbeka kukolo estas mezgranda kukolo, kiu longas 18 cm kaj pezas ĉirkaŭ 31 g. Plenkreskaj maskloj karakteriziĝas per malhelbrunaj supraj partoj, nigra kapo kaj malbrile grizecbrunaj subaj partoj, kune kun ruĝaj okulringoj kaj irisoj, kaj longa, nigra beko kun malsupren kurba pinto. Inoj diferencas per malhel-cinamokoloraj supraj partoj, malhel-grizbruna kapo kaj ruĝecbrunaj, sablokoloraj, fajne striecaj brusto kaj ventro, transirante al cinamokolora sur la malsupra brusto; iliaj irisoj estas malhelbrunaj kun mallarĝaj blankecaj eksteraj ringoj. Junuloj montras cinamkolorajn suprajn partojn, palgrizan kaj brunan vizaĝon, malhelajn okulringojn kaj malhelbrunajn irisojn. Payne, Robert B. (2024). "Long-billed Cuckoo (Chalcites megarhynchus)". Birds of the World Online. 1.1. Cornell Lab of Ornithology, Ithaca, NY. doi:10.2173/bow.lobcuc1.01.1. ISSN 2771-3105. 

 Referencoj 

 Eksteraj ligiloj 

Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Birdoj de Indonezio
Kategorio:Birdoj de Nov-Gvineo